paragraph_text: mini|desno|300px|Članice Međunarodne organizacije turkofone kulture Međunarodna organizacija turkofone kulture (turski: Uluslararası Türk Kültürü Teşkilatı - TÜRKSOY) je međunarodna kulturna organizacija zemalja i regija u kojoj žive turkijski narodi, i govori se turkijskim jezikom. Glavni tajnik TÜRKSOY-a je Duisen Kaseinov, bivši ministar kulture Kazahstana. TÜRKSOY ima svoje sjedište u Ankari, Turska. Organizacija ima svoje korijene u susretima tijekom 1992. godine u Bakuu i Istanbulu, gdje su ministri kulture iz Azerbejdžana, Kazahstana, Kirgistana, Uzbekistana, Turske i Turkmenistana obvezali na suradnju u zajedničkom kulturnom okviru. TÜRKSOY je naknadno utvrđen sporazumom potpisanim 12. srpnja 1993. u Almati. Godine 1996., osnovana je službena suradnja između TÜRKSOY-a i UNESCO-a, uključujući međusobne konzultacije i uzajamno predstavljanje. Najavljeno je da će TÜRKSOY biti integriran u novoosnovano turkijsko vijeće, geopolitičku organizaciju turkijskih zemalja osnovanu 3. studenog 2009.